Diari Oficial de la Generalitat Valenciana


Sumari del DOGV 9582, del 25-04-2023 (2023/4379)

RESOLUCIÓ de 20 d'abril de 2023, de la Vicepresidència i Conselleria d'Igualtat i Polítiques Inclusives, per la qual es fa publicitat dels crèdits que financen les ajudes convocades mitjançant la Resolució de 29 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 ajudes personals per a la promoció de l'autonomia personal de persones amb diversitat funcional (S1330).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9582

Data del DOGV
:   25-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4379


Data del document
:   20-04-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 20 d'abril de 2023, de la Vicepresidència i Conselleria d'Igualtat i Polítiques Inclusives, per la qual es fa publicitat dels crèdits que financen les ajudes convocades mitjançant la Resolució de 29 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 ajudes personals per a la promoció de l'autonomia personal de persones amb diversitat funcional (S1330). [2023/4379]  
La Resolució de 29 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 les ajudes personals per a la promoció de l'autonomia personal de persones amb diversitat funcional, va ser tramitada d'acord amb el que es disposa en els articles 41 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i quedava condicionat el finançament d'aquestes ajudes a l'aprovació dels crèdits corresponents.  
Una vegada aprovada i publicada la Llei 9/2022, de 30 de desembre, de pressupostos de la Generalitat Valenciana per a l'exercici 2023 (DOGV 9502, 31.12.2022) en aplicació del que es disposa en el punt tercer de la resolució de convocatòria esmentada, i de conformitat amb el que es preceptua en l'article 166.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, escau fer publicitat dels crèdits i de la línia de subvenció destinada al finançament de les ajudes convocades per la Resolució de 29 de desembre de 2022, de la Vicepresidència i Conselleria d'Igualtat i Polítiques Inclusives.  
En virtut d'això, i fent ús de les facultats que em confereix l'article 160.4.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el Decret 170/2020, de 30 d'octubre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, i el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Fer publicitat dels crèdits pressupostaris i de la línia de subvenció destinats a finançar les ajudes personals per a la promoció de l'autonomia personal de persones amb diversitat funcional, convocades per la Resolució de 29 de desembre de 2022 (DOGV 9502/31.12.2022), de la Vicepresidència i Conselleria d'Igualtat i Polítiques Inclusives, a càrrec del programa pressupostari 313.40, Diversitat funcional o discapacitat.  
  
Denominació: Ajudes per a facilitar l'autonomia personal.  
Línia de subvenció: S1330  
Consignació pressupostària: 1.183.180,00 €.  
Procedència i quantia dels fons:  
Aportació Generalitat no condicionada: 1.183.180,00 €.  
  
Segon  
Els crèdits publicats tenen el caràcter de màxims, i no poden concedir-se subvencions i ajudes una vegada esgotats.  
No obstant això, si a conseqüència de modificacions pressupostàries es veren modificats aquests crèdits, la modificació es publicaria mitjançant una resolució en el Diari Oficial de la Generalitat Valenciana.  
  
València, 20 d'abril de 2023.- La vicepresidenta del Consell i consellera d'Igualtat i Polítiques Inclusives: Aitana Mas Mas.